ISIGIDIMI SAMAXOSA, JANUARY 1, 1887. 7

ngenxa ka Nqeno, owati kwakufunwa ukwenziwa ityala ngu Sandile no Maqoma, bekupe izimpi zabo ukuza kudla isizi—wapendula ngendawo ezimbini wati—(a) Umfana ka Coko aka natyala lokubulala unyana wam, yingozi.”—“ Anibonina nina ngokwenu ma Mbalu nani ma Mbombo no ma Jingqi ukuba ababantu bebebodwa, besendle bobabini,” Ko noko kunjalo, nto esazi ukuba inxenye iyakuti umbulele ngabom, ibo inxamele isizi, uzo uzondwe na ndim, nayinto yonke umzi wakwa Maquqane, udliwe, ncitwe ubo zimpanza, akakangelanga ezonto, kuba epete inyaniso yokwonzeka kwento kupela. Uyigqibile indawo yobupakati. Inkosi zingapela ’kugwintwa ngabantu, nabantu abangexeli nyaniso xa kuyakukangelwa inzuzo ye nkomo yodwa, ize igqutywe inyaniso entle kangaka enq'inwe nangu mfi lowo ngokwake. Okunye lomfana angebaleke wemka kwanga sendle paya ngokukumbula ezinto ko kanye. Akanatyala. *(b)* Kanjalo, kuni mikosi yakonkosi, nail elam kuni—Kumawokowoko kunjenjenjo kufo banina? Yinkosi na kanene u Mbono? Asinguyena umntu ka Stokwe? Ilifa lokubutwa nini, kumhla kwenzeke into kum naku Stokwe, nezinye inkosi ezizinkosi zona, zilifa lenu okunene. Kodwa eli namhla ise lifa lika Stokwe inkosi ka Mbono. Hambani nigoduke, akuko sizi saluto nize kuso. Kwaba kuyapela yanduluka lomikosi yagoduka, yaya ngama botwe ayo yoyisekile okunene. U Mbono no Miyaso umninawe wake, babe fakwe kumzi ekutiwa ngowase *Sutwini,* kulo Gaqo, umpakati omkulu wakona. Igama lenkabi yalomzi yab’ingu Gxekwa, inkabi ka Nqeno uyise wabo. Kwamanye amaqadi endlu enkulu kuzelwe u Seku. Ngowe qadi lecala lakulo Dunjwayo. Kwenye kuzelwe u Jong’umntu. Unina waye ngum Tembukazi. Kwenye kuzelwe u Xay’impi.

U Nqeno yinkosi ebitandwa kanene nakwa Gcaleka ngenxa yobuciko, nobulungisa bokugweba amatyala. Ute xa sel' emdala, ati xa sukuba kuse nq'ina, afike alalele ngapandle, aze ati xa sukuba engangenwanga zinyamakazi, ayeke zide zisiw’esikungwini ezisukuba kubangiswana ngazo, aze ati xa sekukona, akangele eyona inkulu nokuba ngu *ngece,* asuke ayanye nge ntshuntshe yake, kuviwe ngaye sel’esiti—“ Tsi *ha, ha, ha!* Izikali zika Langa, zika Tshiwo, zika Nomagwayi wase Mbo. Asel’eyitwala ama Mbalu, embonga kude kutshone nenkaba. Nomniniyo asel’exola, kuba ibulewe yinkosi enkulu ebekwe kunene. Wafela e Kura apo ebesel’ emi kona.

*Onyana baka Nqeno.*

Matye, Tsaba, Doto, Heyi, Stokwe, Maroti, Mbono, Miyase, Ngcweleshe, Seku, Jong’umntu, Xay’impi nabanye.

*Intombi.*

Mali, Nomyayi, Qazo, nezinye.

INZALA KA NGCONDE.

UMKONDO KA MDANGE.

Kutiwa u Mdange wazala u Mahote inkulu, no Xasa nabanye endingekabafumani kakuhle. Intombi zika Mdange ngu Noyiba no Nyanti. U Mahote uzele u Nginza inkulu no Funo, ekunene, no Mantla. U Xasa wazala u Fili, uyise ka Myinyeli. U Jalamba ozele u Nqubudwane nabanye, ikwangomnye wonyana baka Mahote, kuba kuko isiqendu so Midange esibizwa ngokutiwa ngama Jalamba. Kanjalo u Gola uyise ka Malumbile ukwangomnye unyana ka Mahote. Kanjalo no Sabeko, ozele u Nciniswa ozele u Belesi ukwangomnye. U Nginza uzele u Bangela, Kubashe, Manana no Nqini udade wabo, owendela ku Mapasa inkosi yase Betenjini.

U Bangela uzele u Kobe, Kam, Sonde, Sungotsha, nentombi ezitile. U Bangela ngulowa wukutshwa ngu Ngqiku ebukosini ngenxa yokungeva kwake, ukuzo sekungena londlu ka Manila ebukulwini bakwa Mdange, kuba ukunene ingu Funo. U Mantla uzele u Botomani, Halo, no dnde wabo u Gengxo neziuye ke. U Botomani uzelo u Jona inkulu, no Fundala. Ekunene wazala u Tokwe, Mpangele, no Ngani. U Fandala uzele u Fafolo, no Piwani U Manana wazala u Conta inkulu, no Qela no Lokwe. Inzala ka Kubashe, Fobe, Kum, Sende, Sangotsha, no Halo, andikayifumani, kodwa ndisayifuna, kwane ka Jalamba, no Nciniswa njalo-njalo. U Conta uzele u Lobese, no dade wabo u Leketa, owendela kunyana wepukati elikulu lakwa Jalamba u Tembu, into, yaso ma Ngwevini. U Qela

uzele u Yapi, Meya, Latefu, (wabuba) Jonas, no Albert, (wabuba) kwano dade wabo u Annie. U Funo wazalau Tola, igora elikulu elafela nga kwelenyati kunye nonyana bake. U Tola uzele u Gceya ozele u Madolo. Lembali ayikazali kanye, ndisayizingela.

INZALA KA GANDO UKUNENE KUKA NGCONDE.

Le mbali imfutshane kunene, kuba inkoliso yalo nzala ite sa Iko kwa Gcaleka, iko nase Batenjini, iko ke kunene kwa Rarabe, yayo ipatelele nakulawa amaranuga okuqala, lampi ingabanga savuma ukubuyela kwasemva mhlana u Tshiwo waputuma u Gando ukunene kuka Ngconde. Kodwake uko umhlati walonzala esinawo ngulo—U Gando wazala u Pazima nabanye. U Pazima wazala u Gciniswa nabanye. U Gciniswa wazala u Noyi no Tshazibana.

INZALA KA NOYI.

U Noyi uzele u Sangani (Makapela) Sitenge (Stanger) (wabuba) John Beck, Hugh, Robertson (Seni, Ketshe (Somonase) Jacob (Mnxuma) Niveni, no Jane (Jini) intombi eyendela ku Nomwa um-Tembu. U Tshazibana (Ncontso) uzele u Nqaba, Payase, Metu nenye into eninzi. Yiyo lendlu sel’isaziwa ngokuba ngama Balfour. Lendlu ka Gando inkulu ibanzi kakulu. Ngaba londlu o Kote, wakwa Mdushane kwa no Lindi lowo use Ncemera no Gumbu, nento eninzi yama Kwayi alunge kulondlu.

*Onyana* *baka Noyi.*

Sangani, Sitenge, John Beck, Hugh, Robertson, Ketshe, Jacob, Niveni, ne ntombi enye u Jini.

*Onyana nentombi zika Ncontso.*

Klass (Nqaba) nabanye. Intombi, Payase, Metu nezinye.

INZALA KA TSHIWO.

INZALA KA HLEKE UMKULUWE BO MDANGE.

Elo ibali andikalifumani ngokulandelene kakuhle ukuzalana kwalondlu. Kodwa ndiyatemba ukuba umhlobo wam n Mr. W. K. Ntsikana wolitumela ka msinya akulifumana, kwanje ngokuba ndilindele njalo ku Mr. N. C. Mhala ngeyomkondo ka Ndlambe obanzi kunene.

UMKOMDO KA NCWANGU UKUNENE KUKA TSHAWE.

Kuko imposiso ezinkulu ezimbini, esezenziwe malunga no Nc'wangu lo. Inxenye yababalisi ayenzi sahlulo pakati ko Ncwangube ogama limbi lingu Ncwama, no Ncwangu unyana ka Tshawe wase kunene. Kanjalo abanye ababali bembali, u Ncwangu bamenza uyise ka Sikomo, ekubeni bezalana. Iti imbali, u Tshawe ube nonyana ababini. Kwindlu enkulu uzele u Sikomo, ozele u Togu, ozele u Ngconde, Gwali, no Ntinde njalo-njalo. Ekunene kutiwa uzele u Ncwangu ozele u Tembu nabanye. Kulapo ihlangene kona lemizi mibini, aba Tembu nama Sikomo onke. Okoke kukuti ngu Tembu, Gcaleka no Rarabe wonke.

 UKUHLANGANA KWAYO NOMA MPONDO, MPONDOMISE, NOMA JWARHA.

Leyo imizi kaloku ihlangene ngokusuke u Nkosiyamntu azale u Girha, uyise wama Mpondomise nama Mpondo. Lombali uyikade ihlambuluke kanye. Aze azale u Jwarha ekunene, uyise wama Bele, nento eninzi epatelele kweso sizwe sika Jwarha, azeke azale u Tshawe.

UKUHLANGANA KWEZO NO ZIZI NO SUTU.

Ifike imbali iti u Xosa wazala u Malangana, no Zizi no Sutu. Kodwa ko noko ayicacisi nokuba unina wabo ’mnye, bahlukene sinina. Kodwa ke kuko into engummangaliso kuyo lembali, yile yokuba, sifumana futi sakulanda, ukuba lento ininzi sekutiwa ngu Besutu, yayi ngama Zizi kuda- la, inxenye. Masilinganisele. Siva ukuba u Mketshane 16 uyise bo Mshweshwe li Zizi, waya ngembandezelo zexa lo Tshaka no Dingana e Lusutu, namhla naye sel’engu Msutu. Siva ukuba no Molose ukwanjalo, nakuba enesacana abizwa ngaso namhla yena nesizwe sake, esokuba bona elabo igama nga Baphuti. Kwakona kulapo ama Jwarha akona. Kanjalo ukwakona u Mehlo-makulu efan’ukuba li Hlubi, nokuba li Zizi. Unina ka Sutu kutiwa yayi ngu Nosutu.